L'Ajuntament de Sagunt convoca una concentració silenciosa de cinc minuts com a acte de solidaritat amb el poble ucraïnés
09 de març 2022

L'Ajuntament de Sagunt se suma a la iniciativa de la Federació Espanyola de Municipis i Províncies (FEMP) i convoca per **a hui, dimecres 9 de març, a les 12.00** hores una concentració silenciosa de cinc minuts enfront de les portes dels edificis municipals en solidaritat amb el poble ucraïnés.

Els edificis en els quals es realitza este acte són: Ajuntament de Sagunt, Edifici Camí Reial 65, Casa de la Joventut (Sagunt), Antigues Oficines Gerència AHM, Casal Jove (el Port de Sagunt), Piscina Internuclis, Poliesportiu José Veral (el Port de Sagunt) i Tinència d'Alcaldia del Port de Sagunt.

D'esta manera, l'Ajuntament de Sagunt trasllada el seu suport i afecte a totes les persones que estan patint en estos moments les conseqüències del conflicte bèl·lic desencadenat per la Federació Russa contra Ucraïna.

En este sentit, es recorda que les persones interessades a col·laborar amb donacions de diversos materials per a cobrir les necessitats de les víctimes d'esta guerra, poden acudir als punts de recollida de donacions per a Ucraïna en els mercats municipals de Sagunt i el Port de Sagunt, així com oferir una casa o habitacions per a famílies refugiades a través del projecte Casa Solidària: [casasolidaria@aytosagunto.es](mailto:casasolidaria@aytosagunto.es)

![](/media/0bnciis5/c_ayuntamiento_2017.jpg?width=349&height=231&mode=max)![](/media/tgbp3gkg/tenencia-alcaldia.png?width=332&height=231&mode=max)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-convoca-una-concentracio-silenciosa-de-cinc-minuts-com-a-acte-de-solidaritat-amb-el-poble-ucraines/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-convoca-una-concentracio-silenciosa-de-cinc-minuts-com-a-acte-de-solidaritat-amb-el-poble-ucraines/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-convoca-una-concentracio-silenciosa-de-cinc-minuts-com-a-acte-de-solidaritat-amb-el-poble-ucraines/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-convoca-una-concentracio-silenciosa-de-cinc-minuts-com-a-acte-de-solidaritat-amb-el-poble-ucraines/)